**แผ่นข้อเท็จจริง**

**บริการการจ้างงานคนทุพพลภาพ**

บริการการจ้างงานคนทุพพลภาพ (DES) เป็นผู้ให้บริการภายใต้สัญญาของบริการการจ้างงานและการสนับสนุนของรัฐบาล ผู้ให้บริการเหล่านี้ช่วยเหลือผู้ทุพพลภาพ ผู้ได้รับบาดเจ็บ หรือผู้มีปัญหาด้านสุขภาพ ที่มีสิทธิในการหางานและการรักษางานนั้นไว้

ผู้ให้บริการ DES เป็นผู้เชี่ยวชาญในการเชื่อมโยงผู้ทุพพลภาพกับนายจ้างในอนาคต ผู้ให้บริการทำงานร่วมกับผู้ทุพพลภาพโดยตรง เพื่อช่วยให้พวกเขาได้งานทำด้วยการเรียนรู้ทักษะ คุณวุฒิ ประสบการณ์การทำงานที่ผ่านมา และเป้าหมายทางอาชีพของพวกเขา ผู้ให้บริการ DES ทราบว่ามีงานที่ไหน และ จะช่วยผู้ทุพพลภาพหางานและรักษางานนั้นไว้ได้อย่างไร

เมื่อผู้ทุพพลภาพได้งานแล้ว ผู้ให้บริการ DES จะให้การสนับสนุนการจ้างงานแก่ผู้ทุพพลภาพเป็นเวลาอย่างน้อย 26 สัปดาห์ และอาจจะยังคงช่วยทั้งลูกจ้างและนายจ้างได้นานตราบเท่าที่จำเป็น

สำหรับนายจ้าง DESสามารถให้บริการฟรีได้หลายบริการ ซึ่งรวมถึงการช่วยเหลือในด้านการว่าจ้างและการรักษาคนทำงานหนุ่มสาวที่ทุพพลภาพไว้

หากต้องการทราบว่าท่านสามารถได้รับความช่วยเหลือจาก DES หรือไม่ โปรดติดต่อกระทรวงบริการมนุษย์ (Centrelink) หรือท่านอาจลงทะเบียนโดยตรงกับผู้ให้บริการ DES ในย่านของท่านก็ได้ รายชื่อผู้ให้บริการ DES ในย่านของท่านอยู่ในเว็บไซต์ Jobactive ที่ www.jobsearch.gov.au

หากต้องการทราบข้อมูลเพิ่มเติมในเรื่องการจ้างงานคนทุพพลภาพ โปรดไปที่เว็บไซต์: www.jobaccess.gov.au หรือโทรศัพท์ถึงที่ปรึกษาของ JobAccess ที่หมายเลข 1800 464 800 ท่านต้องเสียค่าใช้จ่ายถ้าโทรจากโทรศัพท์มือถือ